મળતી માહિતી મુજબ એક તરફ સંવેદનશીલ સરકાર છેવાડાના વિસ્તારમાં વસતા આદિવાસી લોકોને સારા રસ્તાની સુવિધા ઉપલબ્ધ કરાવવા માટે કટિબદ્ધ બની છે પરંતુ ડાંગ જિલ્લાના અધિકારીઓ અને પદાધિકારીઓના પાપે  ડામરના પાકા રસ્તાનો લાભ ભેંસકાતરી (આસરિયા ફળિયા)ના ગ્રામજનોને અઘતન યુગમાં પણ મળી રહ્યો નથી,  ડાંગ જિલ્લાના વઘઇ તાલુકામાં સમાવિષ્ટ ભેસકાતરી મુખ્ય માર્ગથી આસરિયા ફળિયાને જોડતો ડાંગ જિલ્લા પંચાયત માર્ગ મકાન હસ્તકનો અંદાજિત ૩ કિ. મી. નો માર્ગ વિદ્યાાર્થીઓ, ધંધાર્થીઓ નોકરિયાત અને દૂધ વાહનોના અવરજવર માટે ઘણો ઉપયોગી છે પરંતુ આ લોકઉપયોગી માર્ગ છેલ્લા એક દાયકાથી પણ વધુના સમયથી રસ્તો ઊબડખાબડ બની જઇ અત્યંત બિસમાર હાલતમાં ફેરવાઇ જતા દ્વિચક્રી વાહનચાલકો અકસ્માતનો ભોગ પણ બની રહ્યા છે.